Úradný vestník L 215 , 01/08/1998 S. 0056 - 0057



Nariadenie Komisie (ES) č. 1718/98 z 31. júla 1998 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 1048/98 [2], a najmä na jeho článok 9, keďže na to, aby sa zabezpečilo jednotné uplatňovanie kombinovanej nomenklatúry priloženej k zmienenému nariadeniu je potrebné prijať opatrenia týkajúce sa zatrieďovania tovarov uvedených v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry a tieto pravidlá sa uplatňujú aj na všetky ostatné nomenklatúry, ktoré sú na nej úplne alebo sčasti založené alebo ktoré k nej pridávajú ďalšie triedenie a ktoré sú stanovené v osobitných ustanoveniach spoločenstva s úmyslom uplatňovať sadzobné a ostatné opatrenia súvisiace s obchodovaním s tovarmi; keďže podľa uvedených všeobecných pravidiel tovar opísaný v prvom stĺpci tabuľky priloženej k tomuto nariadeniu sa musí zatrieďovať podľa príslušného číselného znaku uvedeného v druhom stĺpci na základe odôvodnenia stanoveného v treťom stĺpci; keďže sa prijíma, aby záväzné informácie o nomenklatúrnom zatriedení tovaru vydané colnými orgánmi členských štátov týkajúce sa zatriedenia tovarov do kombinovanej nomenklatúry, ktoré nevyhovujú tomuto nariadeniu, mohol držiteľ po obdobie troch mesiacov aj naďalej uplatňovať podľa ustanovení článku 12 (6) nariadenia Rady (EHS) č. 2913/92 z 12. októbra 1992, ktoré ustanovuje Colný kódex spoločenstva [3]; keďže opatrenia stanovené v tomto nariadení sú v súlade so stanoviskom sekcie pre colnú a štatistickú nomenklatúru Výboru pre Colný kódex, PRIJALA TOTO NARIADENIE: Článok 1 Tovar opísaný v prvom stĺpci priloženej tabuľky sa teraz zatrieďuje v rámci kombinovanej nomenklatúry do príslušného kódu KN uvedeného v druhom stĺpci uvedenej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nevyhovujú tomuto nariadeniu, sa naďalej uplatňujú podľa ustanovení článku 12 (6) nariadenia (EHS) č. 2913/92 po obdobie troch mesiacov. Článok 3 Toto nariadenie nadobúda účinnosť dvadsiaty prvý deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 31. júla 1998 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 151, 21.5.1998, s. 1. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovaru | Zatriedenie (číselný znak KN) | Odôvodnenie | (1) | (2) | (3) | Zariadenie na prijímanie digitálnych satelitných signálov s 30 audio kanálmi a na vysielanie signálov do ďalších zapojených prístrojov káblom. Signály sa prijímajú anténou. Zariadenie nedokáže vytvárať počuteľný audio program na svojom výstupe | 85273991 | Zatriedenie je určené podľa ustanovení všeobecných pravidiel 1 a 6 na interpretáciu kombinovanej nomenklatúry a znenia číselných znakov 8527, 852739 a 85273991 | --------------------------------------------------